Monumenti Bojod ta' Vladimir u ta' Suzdal

Il-Monumenti Bojod ta' Vladimir u ta' Suzdal fl-Oblast ta' Vladimir, ir-Russja, tniżżlu fil-lista tas-Siti ta' Wirt Dinji tal-UNESCO fl-1992.

 Sit ta' Wirt Dinji 
Il-Monumenti Bojod ta' Vladimir u ta' Suzdal ġew iddeżinjati bħala Sit ta' Wirt Dinji tal-UNESCO fl-1992.

Il-valur universali straordinarju tas-sit ġie rikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

 Komponenti 
Il-Monumenti Bojod ta' Vladimir u ta' Suzdal jinkludu tmien monumenti Medjevali magħmula bil-ġebla tal-ġir ta' Zalesye bejn l-aħħar tas-seklu 12 u l-bidu tas-seklu 13. Dawn jinkludu knejjes u monasteru Ortodossi Russi, kif ukoll kastell u daħla. Dawn huma:

 il-Katidral tat-Tlugħ is-Sema;
 id-Daħla tad-Deheb;
 il-Kastell tal-Prinċep f'Bogolyubovo (il-Katidral tan-Natività tal-Madonna u t-Torri bit-Taraġ tal-Palazz ta' Andrei Bogolyubsky);
 il-Knisja tal-Interċessjoni fix-xmara Nerl;
 il-Katidral ta' San Dimitri;
 il-Kremlin ta' Suzdal u l-Katidral tan-Natività;
 il-Monasteru tas-Salvatur u ta' San Ewtimju;
 il-Knisja ta' San Boris u San Gleb.

 Gallerija 

 Referenzi 

Kategorija:Siti ta' Wirt Dinji Kulturali
Kategorija:Monumenti
Kategorija:Knejjes
Kategorija:Kastelli
Kategorija:Russja
Kategorija:Siti ta' Wirt Dinji fir-Russja